钦定古今图书集成/明伦汇编/氏族典/第185卷 > 《廖用贤尚友录》 > 萧由
## 钦定古今图书集成/明伦汇编/氏族典/第185卷 > 《廖用贤尚友录》 > 萧由

按《汉书萧望之传》：“望之子由，字子骄，为丞相西曹卫
将军掾，迁谒者，使匈奴，副校尉。后举贤良，为定陶令，
迁太原都尉、安定太守。治郡有声，多称荐者。初，哀帝
为定陶王时，由为定陶令，失王指。顷之，制书免由为
庶人。哀帝崩，为复土校尉、京辅左辅都尉，迁江夏太
守，平江贼成重等有功，增秩为陈留太守。元始中，作”
明堂辟雍，大朝诸侯，征由为大鸿胪，会病，不及宾赞，
还归故官。病免，复为中散大夫，终官。